paragraph_text: Podignut je 1872. godine. Građen je od pravilno klesanih kamenih blokova. Sastoji se od prizemlja, kata i potkrovlja, te kule na jugozapadnom pročelju, koja u obliku osmerostrane krnje piramide strši visoko iznad zgrade svjetionika. Završava profiliranim kamenim postoljem na kojem je metalna lanterna sa svjetlom. Ulaz u svjetionik je ograđen kamenom ogradom.